stanford-oval/wikipedia huggingface dataset:
Paras naispääosa draamasarjassa (Golden Globe)
Voittajat ja ehdokkaat > 2010-luku

| Vuosi | Voittaja | Elokuva | Muut ehdokkaat |
| --- | --- | --- | --- |
| 2010 | Katey Sagal | Sons of Anarchy |  Julianna Margulies – Good Wife  Elisabeth Moss – Mad Men  Piper Perabo – Covert Affairs  Kyra Sedgwick – Ratkaisija |
| 2011 | Claire Danes | Isänmaanpuolesta |  Mireille Enos – Jälkiä jättämättä  Julianna Margulies – Good Wife  Madeleine Stowe – Kosto  Callie Thorne – Unelmien kolhimat |
| 2012 | Claire Danes | Isänmaanpuolesta |  Connie Britton – Nashville  Glenn Close – Damages  Michelle Dockery – Downton Abbey  Julianna Margulies – Good Wife |
| 2013 | Robin Wright | House of Cards |  Julianna Margulies – Good Wife  Tatiana Maslany – Orphan Black  Taylor Schilling – Orange Is the New Black  Kerry Washington – Scandal |
| 2014 | Ruth Wilson | The Affair |  Claire Danes – Isänmaan puolesta  Viola Davis – How to Get Away with Murder  Julianna Margulies – Good Wife  Robin Wright – House of Cards |
| 2015 | Taraji P. Henson | Empire |  Caitriona Balfe – Outlander – Matkantekijä  Viola Davis – How to Get Away with Murder  Eva Green – Penny Dreadful  Robin Wright – House of Cards |
| 2016 | Claire Foy | The Crown |  Caitriona Balfe – Outlander – Matkantekijä  Keri Russell – Americans  Winona Ryder – Stranger Things  Evan Rachel Wood – Westworld |
| 2017 | Elisabeth Moss | The Handmaid’s Tale – Orjattaresi |  Caitriona Balfe – Outlander – Matkantekijä  Claire Foy – The Crown  Maggie Gyllenhaal – The Deuce  Katherine Langford – Kolmetoista syytä |
| 2018 | Sandra Oh | Killing Eve |  Caitriona Balfe – Outlander – Matkantekijä  Elisabeth Moss – The Handmaid’s Tale – Orjattaresi  Julia Roberts – Homecoming  Keri Russell – Americans |
Pasingin metroasema

| Pasing |
| --- | --- |
 Münchenin metro 
Perustiedot
Lyhenne:  PG
Metrolinjat:  U5
Paikkakunta:  München
Avattu:  2030 (suunniteltu)
Rakenne
Tyyppi:  tunneliasema
Laitureita:  1
Laituriraiteita:  2
Liukuportaita:  kyllä
Hissejä:  kyllä
Pasing on Münchenin metron U5-linjan rakenteilla oleva metroasema. Se palvelee Pasingin rautatieasemaa, joka on tärkeä joukkoliikenteen risteysasema paikallis- ja kaukojunille. Asema aiotaan avata vuonna 2030.
Palaiópolin arkeologinen museo (Korfu)

| Palaiópolin arkeologinen museo Αρχαιολογικό Μουσείο Παλαιόπολης |
| --- | --- |
 Palaiópolin arkeologisen museon rakennus, Mon Repó.
Tyyppi:  arkeologinen museo
Sijainti:  Palaiópoli, Keski-Korfu ja Diapontiset saaret, Korfu, Jooniansaaret, Kreikka
Perustettu:  1999
Koordinaatit:  39°36′22″N, 19°55′34″E
 fiPalaiópolin arkeologinen museo 
   
Palaiópolin arkeologinen museo (kreik. Αρχαιολογικό Μουσείο Παλαιόπολης, Archaiologikó Mouseío Palaiópolis) on arkeologinen museo, joka toimii Mon Repón palatsissa Korfun saarella Kreikassa. Se esittelee Palaiópolin alueelta löydettyä pääosin antiikin aikaista esineistöä.
Museo on perustettu vuonna 1999 sen jälkeen, kun palatsi tuli Korfun kunnan omistukseen vuonna 1991 ja avattiin yleisölle. Kunta luovutti sen kulttuuriministeriön käyttöön museotoimintaa varten. Museoesineet ovat pääosin peräisin Palaiópolin eli antiikin Korkyran kaupungin paikan arkeologisista kaivauksista. Arkeologinen alue sijaitsee palatsin ympärillä. Aiemmin suuri osa museon esineistä oli Korfun arkeologisessa museossa tai sen varastoissa. Esineet siirrettiin Mon Repóhon vuosina 2000–2001.
Kokoelmat

Museon esineet ajoittuvat pääosin arkaaiselta kaudelta 700-luvultta eaa. roomalaiselle kaudelle ja varhaiskristilliselle ajalle 400-luvulle jaa. Museo esittelee antiikin Korkyran julkista ja yksityistä elämää sekä muun muassa kauppaa ja uskontoa. Näyttelyitä on kaikissa palatsin kolmessa kerroksessa. Museossa esitellään myös palatsin alkuperäistä käyttöä brittivallan ajalla 1800-luvulla.
Museon kokoelmia.
Museon kokoelmia.
Museon kokoelmia.
Kaivauksia esittelevä valokuvanäyttely.
Aiheesta muualla

Kuvia tai muita tiedostoja aiheesta Palaiópolin arkeologinen museo Wikimedia Commonsissa
Paras naispääosa minisarjassa tai televisioelokuvassa (Primetime Emmy)

Paras naispääosa minisarjassa tai televisioelokuvassa on yksi Primetime Emmy -palkinnon palkintokategorioista.
Voittajat ja ehdokkaat > 2010-luku

| Vuosi | Voittaja | Ohjelma | Muut ehdokkaat |
| --- | --- | --- | --- |
| 2010 | Claire Danes | Temple Grandin |  Joan Allen – Georgia O'Keeffe  Hope Davis – The Special Relationship  Judi Dench – Return to Cranford  Maggie Smith – Lumottu Mary |
| 2011 | Kate Winslet | Mildred Pierce |  Taraji P. Henson – Taken from Me: The Tiffany  Diane Lane – Cinema Verite  Jean Marsh – Kahden kerroksen väkeä  Elizabeth McGovern – Downton Abbey |
| 2012 | Julianne Moore | Pelin henki |  Connie Britton – American Horror Story  Ashley Judd – Missing  Nicole Kidman – Hemingway & Gellhorn  Emma Thompson – The Song of Lunch |
| 2013 | Laura Linney | Viimeistä päivää |  Jessica Lange – American Horror Story  Helen Mirren – Phil Spector  Elisabeth Moss – Top of the Lake  Sigourney Weaver – Valtapeliä |
| 2014 | Jessica Lange | American Horror Story |  Helena Bonham Carter – Burton and Taylor  Minnie Driver – Return to Zero  Sarah Paulson – Cordelia  Cicely Tyson – The Trip to Bountiful  Kristen Wiig – The Spoils of Babylon |
| 2015 | Frances McDormand | Olive Kitteridge |  Maggie Gyllenhaal – The Honourable Woman  Felicity Huffman – American Crime  Jessica Lange – American Horror Story: Freak Show  Queen Latifah – Bessie  Emma Thompson – Sweeney Todd: The Demon Barber Of Fleet Street (Live From Lincoln Center) |
| 2016 | Sarah Paulson | The People v. O.J. Simpson: American Crime Story |  Kirsten Dunst – Fargo  Felicity Huffman – American Crime  Audra McDonald – Lady Day at Emerson’s Bar & Grill  Lily Taylor – American Crime  Kerry Washington – Confirmation |
| 2017 | Nicole Kidman | Big Little Lies |  Carrie Coon – Fargo  Felicity Huffman – American Crime  Jessica Lange – Feud: Bette and Joan  Susan Sarandon – Feud. Bette and Joan  Reese Witherspoon – Big Little Lies |
Palokuntanuoret

Palokuntanuoret harjoittelemassa
Palokuntanuoret toimivat palokuntien nuoriso-osastoissa. Suomessa toimii eri palokuntien alaisuudessa yli 500 nuoriso-osastoa. Näihin nuoriso-osastoihin kuuluu kymmenisen tuhatta 7–17-vuotiasta lasta ja nuorta. Ohjaajia on noin 2 000.
Nuoriso-osasto on jaettu varhaisnuoriin ja nuoriin. Varhaisnuoriksi lasketaan 7–9-vuotiaat ja nuoriksi sitä vanhemmat lapset. Useissa palokunnissa varhaisnuoret myös harjoittelevat eri aikaan kuin nuoret.
Palokuntanuorisotyöllä on pitkät perinteet. Ensimmäinen palokunnan poikakomppania perustettiin Lahden VPK:hon vuonna 1908. Palokuntien poikaosastot yleistyivät Suomessa nopeasti, mutta ongelmana oli toiminnan järjestäytymättömyys. Vuonna 1952 perustettiin valtakunnallinen palokuntapoikatyötoimikunta. Tytöt tulivat mukaan 1970-luvulla, jolloin toiminnan nimi muuttui palokuntanuorisotyöksi. Myös monessa muussa maassa palokuntanuorisotyö on osa palokuntien toimintaa.
Palokuntanuorisotyön tarkoituksena ei ole kouluttaa uusia jäseniä palokunnan hälytysosastoon. Palokuntanuorisotyön tärkeimpiä periaatteita on antaa nuorille tietoja ja taitoja, joita he voivat hyödyntää myöhemmässä elämässään, vaikka eivät jatkaisikaan palokuntauralla. Nuori voi kuitenkin siirtyä 16–18-vuotiaana palokunnan hälytysosastoon, jolloin hänellä on usein jo hyvät pohjatiedot. Palokuntanuorisotyön tarkoituksena on myös kasvattaa turvallisuustietoisia ja auttavaisia kansalaisia sekä tarjota ilmainen ja hyödyllinen harrastus. Vaikka nuori lopettaisikin palokuntauransa kesken, on hän oppinut paljon hyödyllisiä taitoja ja tietoja.
Palokuntanuorten vuoden kohokohtia ovat erilaiset leirit. Leirejä on viikonlopun mittaisista leireistä aina viikon mittaisiin leireihin. Leireillä opitaan uutta ja kerrataan vanhaa, kilpaillaan, pidetään hauskaa ja tutustutaan muihin palokuntalaisiin. Niillä myös suoritetaan erilaisia kursseja.
Palokuntanuoret myös kilpailevat erilaisissa palokuntataito- ja urheilukilpailuissa. Kilpailut voivat olla oman palokunnan sisäisiä, alueellisia, valtakunnallisia tai kansainvälisiä.
Koulutus

Palokuntanuorten kurssit tähtäävät sekä arjen turvallisuuteen perehtyneiden vastuuntuntoisten kansalaisten kasvattamiseen että vankan paloalan koulutuspohjan antamiseen miehistöön siirtyville nuorille. Kursseja järjestetään pääsääntöisesti pelastusliittojen järjestämillä kesäleireillä. Seuraavassa lista yleisimmistä nuorten kursseista:
Alkukurssi 1 - Alkeiskurssi 1 on tarkoitettu 7–8-vuotiaille palokuntanuorille. Kurssi sisältää muun muassa leirielämään tutustumista, hätäilmoituksen tekoa sekä liikenneturvallisuutta.
Alkukurssi 2 - Alkeiskurssi 2 on suunnattu 9–10-vuotiaille. Kurssilla koulutetaan muun muassa alkusammutusta, solmuja ja ensiavun alkeita.
Tasokurssi 1 - Tasokurssi 1 on tarkoitettu 11-vuotiaille. Kurssilla opetellaan järjestäytymistä, alkusammutusta, ensiapua ja vesiturvallisuutta.
Tasokurssi 2 - Tasokurssi 2 on tarkoitettu 12-vuotiaille. Kurssi sisältää muun muassa palamisen edellytykset, käsisammuttimen käyttöä ja ensiapua.
Tasokurssi 3 - Tasokurssi 3 on tarkoitettu 13-vuotiaille nuorille. Kurssi sisältää erityisesti ensiapua mutta lisäksi selvityksiä.
Tasokurssi 4 - Tasokurssi 4 on suunnattu 14-vuotiaille nuorille. Kurssilla opetellaan viestiliikennettä, sammutushyökkäystä ja laskeutumista.
Tiiviskurssi - Tiiviskurssi on tarkoitettu 13 vuotta täyttäneille ja vanhemmille nuorille, jotka ovat aloittaneet palokuntaharrastuksen myöhemmin. Kurssilla on tarkoitus käydä tiivistetysti läpi tasokurssit 1–3(4). Kurssilla opetellaan muun muassa ensiapua, alkusammutusta, vesiturvallisuutta sekä suihkuputken ja letkun käsittelyä.
Viestiliikennekurssi - Viestiliikennekurssi on syventävä kurssi palokuntien viestiliikenteen maailmaan. Lisäksi kurssilla opetellaan yleisesti radioliikenteeseen liittyviä ominaispiirteitä. Kurssi on tarkoitettu 15–17-vuotiaille.
Ensiavun jatkokurssi - Kurssin sisältönä on ensiapua toiminnallisin harjoituksin ja ripaus tutustumista ensivastetoimintaan. Kurssi on tarkoitettu 15–17-vuotiaille.
Ryhmänjohtajakurssi - Ryhmänjohtajakurssilla opetellaan johtamistaitoja, esiintymistä ja ohjaamistaitoja. Kurssi on tarkoitettu 15–17-vuotiaille.
Konemieskurssi - Konemieskurssilla käydään läpi moottoritekniikkaa, moottorilaitteiden käyttöä sekä sähkö- ja hydraulilaitteita. Kurssi on tarkoitettu 15–17-vuotiaille nuorille.
Tulitaistelijakurssi - Perinteinen kovien brankkarinuorten kurssi, jossa opetellaan savusukellusta, sammutusyksikön toimintaa ja sammutustekniikoita. Kurssi on tarkoitettu 15–17-vuotiaille nuorille.
Aiheesta muualla

Palokuntaan.fi - Palokuntanuoret
Palokuntaleirit.fi
Patricia Russo

Patricia Russo (s. 1952) on yhdysvaltalainen liike-elämän vaikuttaja. Hänet tunnetaan erityisesti Lucent Technologies’n sekä Alcatel-Lucentin toimitusjohtajana. Forbes nimesi Russon maailman 10. vaikutusvaltaisimmaksi naiseksi vuonna 2006.
Russon sanottiin 2006 pelastaneen Lucentin konkurssin partaalta.  Hän lähti Alcatel-Lucentista vuonna 2008. Hänellä oli jo hallituspaikat Alcoassa ja Merckissä, ja 2009 hän liittyi General Motorsin hallitukseen. Hän alkoi käyttää aikaansa myös huumeidenvastaisen järjestön työhön.
Patricia Stokkers

| Mitalit> Maa:   Alankomaat.Naisten uinti.EM-kilpailut (pitkä rata)  | Mitalit> Maa:   Alankomaat.Naisten uinti.EM-kilpailut (pitkä rata)  | Mitalit> Maa:   Alankomaat.Naisten uinti.EM-kilpailut (pitkä rata)  | Maa:   Alankomaat> Naisten uinti. |
| --- | --- | --- | --- |
|  Hopeaa | Wien 1995 | 4x200 m vapaauintiviesti |  |
Patricia Stokkers (1. toukokuuta 1976, Utrecht) on entinen alankomaalainen uimari, joka edusti kotimaataan kesäolympialaisissa 1996. Siellä hän sijoittui kuudenneksi 4x200 metrin vapaauintiviestissä. Joukkueessa uivat myös Carla Geurts, Minouche Smit, ja Kirsten Vlieghuis. Heidän aikansa oli 8.08,48.
Vuotta aikaisemmin sama joukkue oli voittanut hopeaa samalla matkalla pitkän radan EM-kilpailuissa Wienissä.
Operaatio Opera

Operaatio Opera (myös Operaatio Babylonia tai Operaatio Ofra) oli Israelin ilmaisku irakilaista ydinreaktoria vastaan Osirakissa 7. kesäkuuta vuonna 1981.
Tausta

Irak osti 1970-luvulla ydinreaktorin Ranskalta, koska maalla itsellään ei ollut kapasiteettia rakentaa sellaista. Ranska valmisti reaktorin 200 miljoonaa Yhdysvaltain dollaria vastaan.  Ranskalainen kirjailija Jean-Pierre van Gert sai tietoa maansa hallituksen ja Irakin välisestä kaupasta. Hän julkaisi kirjan Salaisuus, jossa paljastettiin lahjukset ranskalaisten agenttien ja Irakin hallituksen välillä. Vuonna 1975 Ranskan ja Irakin kauppasopimus julkaistiin mediassa. Ranskan hallitus totesi, että reaktoria käytetään ainoastaan tutkimukseen.
Israel epäili Irakin aikovan hyödyntää reaktoria ydinaseohjelmaa varten, muttei kuitenkaan saanut muilta valtioilta tukea näkemyksilleen. Israel laski, että vuoden 1981 kesällä olisi viimeinen mahdollisuus tuhota reaktori. Sen jälkeen ydinpolttoaine olisi jo laskettu reaktoriin. Jos se tuhottaisiin myöhemmin, radioaktiivinen laskeuma voisi tappaa suuren joukon irakilaisia siviilejä ja iskun toteuttaminen olisi muodostunut Israelin ulkopoliittisten suhteiden kannalta mahdottomaksi.
Yhdysvallat oli vakoillut Irakin ydinohjelmaa satelliittien avulla, mutta ei havainnut toimenpiteitä vaativia merkkejä ydinaseohjelmasta. Israel oli kuitenkin vakuuttunut uhan todellisuudesta ja toimenpiteiden välttämättömyydestä. Pääministeri Menachem Begin katsoi olevan kolme vaihtoehtoa reaktorin tekemisessä vaarattomaksi: diplomatia, sabotaasi tai sotilaallinen hyökkäys. Pääministeri päätyi kysymään neuvoa Israelin puolustusvoimilta.
Kansainvälisen yhteisön ollessa myötämielinen Irakin ydinohjelmalle ei diplomatian avulla ollut mahdollista pysäyttää sen toteutumista. Kun operaatio Opera aloitettiin vuonna 1978, oli pääministeri Beginin vaihtoehdoista jäljellä kaksi. Begin aloitti sotilaallisen hyökkäyksen valmistelun ja Israelin turvallisuuspoliisi Mossad sabotaasin suunnittelun.
Mossad oli saanut selville, että Ranskassa valmistetun reaktorin ydin oli valmis siirrettäväksi Irakiin. Reaktorin ydin sijaitsi eräässä varastossa Etelä-Ranskassa. Mossad asensi rakennukseen kaksi pommia. Räjähdyksessä reaktori paloi puoliksi. Sen paikkaaminen olisi kestänyt jopa puoli vuotta, joten Irak päätti olla korjaamatta ydintä.
Mossad sai selville myös erään egyptiläissyntyisen Irakille Pariisissa työskennelleen tiedemiehen henkilöllisyyden. Tohtori Jaya el-Masidille tarjottiin erinäisiä hyödykkeitä, jos hän antaisi tietoa ydinohjelmasta. Koska hän ei suostunut yhteistyöhön, Mossad päätti murhata hänet.
Sunnuntaina 14. kesäkuuta vuonna 1980 tohtori el-Masid kirjautui Pariisissa Meridian-hotelliin. Kun palvelijaksi pukeutunut naispuolinen agentti oli viemässä jotakin tohtorin huoneeseen, turvallisuuspoliisin agentit tappoivat hänet. Huoneen ulkopuolella samassa käytävässä liikkunut nainen näki kuitenkin tapauksen, ja hänet murhattiin yliajamalla ennen silminnäkijäkertomuksen antamista poliisille.
Sabotaasin ja murhien tuomista vastoinkäymisistä huolimatta Irakin onnistui valmistaa ydinreaktori. Reaktori nimettiin Tammuz-kuukauden mukaan, jonka aikana Babylonian kuningas Nebukadressar II karkotti juutalaiset valtakunnastaan 580-luvulla eaa..
Isku

Operaatio alkoi 7. kesäkuuta 1981 noin kello 15.55 paikallista aikaa Etzionin lentotukikohdassa, josta kahdeksan F-16 -hävittäjää ja kuusi niiden tukena ollutta F-15 -hävittäjää nousivat ilmaan. Jokainen F-16 -kone oli aseistettu kahdella viiveellä laukeavalla Mark 84 -pommilla, minkä lisäksi ne kantoivat lisäpolttoainesäiliöitä. Koneet lensivät vapaasti Jordanian ja Saudi-Arabian kautta esittämällä olleensa saudiarabialaisia Jordaniassa ja jordanialaisia Saudi-Arabiassa. Koneet joutuivat tiputtamaan lisäpolttoainesäiliöt Saudi-Arabian aavikolle, koska olivat niin raskaasti aseistettuja.
Jordanian kuningas Hussein oli samaan aikaan lomalla Akabanlahdella. Israelilaiset lensivät niin matalalla, että kuningas näki jahdiltaan israelilaiset merkinnät selvästi. Hän hälytti koneiden tiedot hallinnolleen, koska arveli ystävämaa Irakin ydinreaktorin olevan pommituskohteena, mutta tieto ei viestintäongelmista johtuen ikinä kulkenut Irakiin. Hävittäjät lensivät Irakin ilmatilaan vielä tunnistamattomina ja hajaantuivat niin, että kaksi neljästä F-15 -hävittäjästä jatkoi tukemaan F-16 -koneita, ja loput neljä jäivät kauemmaksi varuille, jos jokin menisi pieleen. Hävittäjät lensivät vain noin 30 metrin korkeudessa aavikon yllä, jotta tutkat eivät havaitsisi niitä.
Noin 18.35 paikallista aikaa, 20 kilometrin etäisyydellä Osirakin reaktorista, F-16 -koneet nousivat yli kahden kilometrin korkeuteen, josta lähtivät pommitusvaiheessa syöksymään 35 asteen kulmassa, noin 1 100 kilometrin tuntinopeutta kohti reaktoria. Pommit pudotettiin pareittain viiden sekunnin välein. Ainakin kahdeksan kuudestatoista pommista osui reaktoriin. Reaktorilla olleet irakilaiset sotilaat ilmeisesti tulittivat tuloksetta hyökkääjiä ilmatorjuntakonekivääreillä. Israelilaiset nousivat jälleen korkealle ja poistuivat takaisin Israeliin. Pommitus kesti vain alle kaksi minuuttia ja siinä kuoli kymmenen sotilasta sekä yksi ranskalainen insinööri.
Lopputilanne

YK tuomitsi iskut, mutta kun turvallisuusneuvosto äänesti pakotteista Israelia vastaan, Arabimaat ja Yhdysvallat eivät tulleet samaan tulokseen. Ranska ei myöskään tuominnut tekoa.
Käännös suomeksi
Parhaan animaatioelokuvan Bafta-palkinto

Parhaan animaatioelokuvan Bafta-palkinto on yksi palkinnoista, joita The British Academy of Film and Television Arts jakaa vuosittain. Ensimmäisen kerran palkinto jaettiin vuonna 2006.
Voittaja ja ehdokkaat

| Vuosi | Voittaja | Elokuva | Muut ehdokkaat |
| --- | --- | --- | --- |
| 2006 | George Miller | Happy Feet |  John Lasseter – Autot  Gil Kenan – Monsteritalo |
| 2007 | Brad Bird | Rottatouille |  Chris Miller ja Raman Hui – Shrek kolmas  David Silverman ja Marjane Satrapi – The Simpsons Movie |
| 2008 | Andrew Stanton | WALL•E |  Vincent Paronnaud ja Marjane Satrapi – Persepolis  Ari Folman – Waltz with Bashir |
| 2009 | Pete Docter | Up – kohti korkeuksia |  Henry Selick – Coraline ja toinen todellisuus  Wes Anderson – Fantastic Mr. Fox |
| 2010 | Lee Unkrich | Toy Story 3 |  Pierre Coffin ja Chris Renaud – Itse ilkimys  Chris Sanders ja Dean DeBlois – Näin koulutat lohikäärmeesi |
| 2011 | Gore Verbinski | Rango |  Steven Spielberg – Tintin seikkailut: Yksisarvisen salaisuus  Sarah Smith – Artturi Joulu – joulupukin poika |
| 2012 | Mark Andrews ja Brenda Chapman | Urhea |  Tim Burton – Frankenweenie  Sam Fell ja Chris Butler – ParaNorman |
| 2013 | Chris Buck ja Jennifer Lee | Frozen – huurteinen seikkailu |  Pierre Coffin ja Chris Renaud – Itse ilkimys 2  Dan Scanlon – Monsterit-yliopisto |
| 2014 | Phil Lord ja Christopher Miller | Lego elokuva |  Don Hall ja Chris Williams – Big Hero 6  Anthony Stacchi ja Graham Annable – Boksitrollit |
| 2015 | Pete Docter | Inside Out – mielen sopukoissa |  Pierre Coffin ja Kyle Balda – Kätyrit  Richard Starzak ja Mark Burton – Late Lammas -elokuva |
| 2016 | Travis Knight | Kubo and the Two Strings |  Andrew Stanton – Doria etsimässä  Ron Clements & John Musker – Vaiana  Byron Howard & Rich Moore – Zootopia |
| 2017 | Lee Unkrich & Darla K. Anderson | Coco |  Loving Vincent  My Life as a Courgette |
Parliament Act

Parliament Act tarkoittaa kahta Yhdistyneessä kuningaskunnassa säädettyä lakia, jotka yhdessä määrittelevät  parlamentin ylähuoneen valtaoikeudet ja muodostavat siten osan maan valtiosääntöä. Ensimmäisellä lailla ylähuoneelta poistettiin absoluuttinen veto-oikeus lähes kaikkeen lainsäädäntöön ja jälkimmäisellä sen lykkäävääkin veto-oikeutta supistettiin.
Parliament Act 1911 poisti ylähuoneelta ehdottoman veto-oikeuden ja jätti jäljelle kahden vuoden lykkäävän veto-oikeuden
Parliament Act 1949 lyhensi lykkäävää veto-oikeutta kahdesta yhteen vuoteen
Parliament Act -lakien mukaan ylähuoneen hylkäämät lait voivat tulla voimaan, mikäli alahuone hyväksyy ne uudelleen vuoden kuluttua ensimmäisestä käsittelystä. Budjettiasioita koskevat päätökset kuitenkin siirtyvät hallitsijan vahvistettaviksi automaattisesti jo kuukauden kuluttua alahuoneen hyväksynnästä, vaikka ylähuone ei olisi hyväksynyt niitä. Parliament Actin piiriin eivät kuulu ylähuoneessa tehdyt lakialoitteet, vain yksityisiä koskevat säädökset (private bill), parlamentin toimikauden pidentämistä koskevat esitykset eivätkä sellaiset lakiesitykset, jotka on annettu ylähuoneen käsiteltäviksi alle kuukautta ennen vaalikauden loppua. Ne vaativat edelleen molempien kamarien hyväksynnän tullakseen voimaan.
Lakien suomaa mahdollisuutta ohittaa ylähuone on käytetty seitsemän kertaa: kolme kertaa vuosina 1911–1949 ja neljästi sen jälkeen, viimeksi vuonna 2004 kettujahdin kieltämisen yhteydessä. Lisäksi kolmessa tapauksessa lakia aiottiin soveltaa, mutta ylähuone hyväksyikin aiemmin vastustamansa esityksen toisessa käsittelyssä.
Parhaan animaatioelokuvan Golden Globe -palkinto

Parhaan animaatioelokuvan Golden Globe -palkinto jaettiin ensi kerran vuonna 2007 64. Golden Globe -gaalassa Pixarin elokuvalle Autot.
Voittajat ja ehdokkaat

| Vuosi | Voittaja | Muut ehdokkaat |
| --- | --- | --- |
| 2006 | Autot |  Happy Feet  Monsteritalo |
| 2007 | Rottatouille |  Mehiläisen elokuva  The Simpsons Movie |
| 2008 | WALL•E |  Bolt  Kung Fu Panda |
| 2009 | Up – kohti korkeuksia |  Coraline ja toinen todellisuus  Fantastic Mr. Fox  Poutapilviä ja lihapullakuuroja  Prinsessa ja sammakko |
| 2010 | Toy Story 3 |  Illusionisti  Itse ilkimys  Kaksin karkuteillä – hiuksia nostattava seikkailu  Näin koulutat lohikäärmeesi |
| 2011 | Tintin seikkailut: Yksisarvisen salaisuus |  Artturi Joulu – joulupukin poika  Autot 2  Rango  Saapasjalkakissa |
| 2012 | Urhea |  Frankenweenie  Hotel Transylvania  Viisi legendaa  Wreck-It Ralph |
| 2013 | Frozen – huurteinen seikkailu |  Itse ilkimys 2  Croodit |
| 2014 | Näin koulutat lohikäärmeesi 2 |  Big Hero 6  Manolon lumoava matka  Boksitrollit  Lego Elokuva |
| 2015 | Inside Out – mielen sopukoissa |  Anomalisa  Kunnon dinosaurus  Late Lammas -elokuva  Tenavat-elokuva |
| 2016 | Zootropolis – eläinten kaupunki |         |
| 2017 | Coco |         |
| 2018 | Spider-Man: Kohti hämähäkkiversumia |         |
| 2019 | Missing Link |  Frozen II  Näin koulutat lohikäärmeesi 3  Leijonakuningas  Toy Story 4 |
Pargny-sur-Saulx

Pargny-sur-Saulx syksyn 1914 taistelujen jälkeen
Pargny-sur-Saulx on kunta Marnen departementissa Champagne-Ardennen hallintoalueella Ranskassa. Kunnan väkiluku vuonna 2005 oli 1987. Pargny-sur-Saulx'n pinta-ala on 12 km².